नई दिल्ली: बाहुबली: 2 द कंक्लूजन बॉलीवुड की सबसे बड़ी हिट फिल्म बन गई है. करीब तीन सप्ताह में इस फिल्म की कमाई का आंकड़ा 1000 करोड़ के पार पहुंच गया है. इस फिल्म के चर्चे सोशल मीडिया से लेकर चाय की दुकान और ऑफिस कैंटीन में होने वाले गपशप में भी हो रहे हैं. लोग बाहुबली पर कई वीडियो और चुटकुले बना चुके हैं. ऐसा ही बाहुबली से जुड़ा एक वीडियो सोशल नेटवर्किंग साइट फेसबुक पर वायरल हो रहा है. इस वीडियो को बॉलीवुड की पुरानी फिल्मों के मशहूर पात्र रमेश बाबू और कमला से जोड़कर बनाया गया है. अनुषा रिजवी के फेसबुक पेज से शेयर किए गए इस वीडियो का नाम है, 'रमेश बाबू और कमला की कहानी भाग- 3'. इस वीडियो को ब्लैक एंड वाइट प्रिंट में तैयार किया गया है. साथ ही इस तरह से बनाया गया है कि जिसे देखकर आपको लगेगा ये कोई पुरानी फिल्म चल रही है.